ປ. ໂອບາມາ ກ່າວວ່າ ພວກຄົນຮັ່ງມີ ຕ້ອງເສຍພາສີ ສູງຂຶ້ນ (ວີດີໂອ)
ປະທານາທິບໍດີໂອບາມາເວົ້າວ່າ ຖ້າປະເທດຊາດຢາກຫຼຸດ ການຂາດດຸນງົບປະມານ ສະຫະລັດຕ້ອງຂໍຮ້ອງໃຫ້ພວກຮັ່ງມີ ຈ່າຍພາສີສູງຂຶ້ນ.
ປະທານາທິບໍດີສະຫະລັດ ທ່ານບາຣັກ ໂອບາມາ ກ່າວວ່າ ຖ້າປະ ເທດຊາດຫາກມີຄວາມຈິງຈັງ ຢາກຫຼຸດ ການຂາດດຸນງົບປະມານ ແລ້ວສະຫະລັດຕ້ອງໄດ້ຂໍຮ້ອງໃຫ້ປະຊາຊົນທີ່ຮັ່ງມີທີ່ສຸດນັ້ນຈ່າຍ ພາສີເພີ້ມຂຶ້ນ ໃນຄຳປາໄສ ປະຈຳສັບປະດາຂອງທ່ານ ໃນວັນເສົາມື້ນີ້ ປະທາ ນາທິບໍດີໂອບາມາ ຊຶ່ງເປັນຜູ້ນຳຂອງພັກເດໂມແຄຣັທນັ້ນ ກ່າວ ວ່າ ທ່ານຈະບໍ່ປະນີປະນອມ ກ່ຽວກັບ ແຜນການເກັບພາສີຂອງ ທ່ານຊຶ່ງເປັນຫຼັກການແກນກາງໃນການໂຄສະນາຫາສຽງເລືອກ ຕັ້ງເພື່ອເຂົ້າຮັບຕຳແໜ່ງຕື່ມອີກສະໄໝນຶ່ງຂອງທ່ານ ທ່ານໂອບາມາຮຽກຮ້ອງໃຫ້ພັກຣີພັບບລີກັນຢູ່ໃນສະພາຕໍ່າສະຫະລັດລົງຄະແນນສຽງເຫັນ ພ້ອມກັບແຜນການປົກປ້ອງຄົນຊັ້ນກາງເພື່ອບໍ່ໃຫ້ມີການຂຶ້ນພາສີສຳລັບພວກທີ່ມີລາຍໄດ້ ຕໍ່າກວ່າ 250,000 ໂດລາ ທາງ ສະພາສູງສະຫະລັດໄດ້ຮັບຮອງເອົາແຜນການດັ່ງກ່າວນີ້ ແລ້ວ ປະທານາທິບໍດີສະຫະລັດເວົ້າວ່າ ຖ້າລັດຖະສະພາຫາກບໍ່ໄດ້ດຳເນີນການຫຍັງເລີຍພາສີ ສຳຫຼັບທຸກໆຄອບຄົວຢູ່ໃນສະຫະລັດຈະຂຶ້ນຢ່າງອັດຕະໂນມັດໃນວັນທີ 1 ມັງກອນຈະມາ ນີ້ ສະມາຊິກສະພາສູງ Marco Rubio ຈາກລັດຟລໍຣິດາ ທາງພາກຕາເວັນອອກສຽງໃຕ້ ຂອງສະຫະລັດ ກ່າວໃນຄຳປາໄສຕອບຂອງພັກຣີພັບບລີກັນ ໃນວັນເສົາມື້ນີ້ວ່າ ການຂຶ້ນ ພາສີຈະບໍ່ຊ່ອຍແກ້ໄຂບັນຫາໜີ້ສິນມູນຄ່າ 16 ພັນຕື້ໂດລາ ທ່ານເວົ້າວ່າມີແຕ່ການເຕີບ ໂຕຂອງເສດຖະກິດ ແລະການປະຕິຮູບ ການຊ່ອຍເຫຼືອຕ່າງໆຂອງລັດຖະບານທໍ່ນັ້ນ ຈະ ຊ່ອຍໃຫ້ສາມາດຄວບຄຸມເລື່ອງໜີ້ສິນໄດ້